A Taifa de Saraqusta abracaba allora enta l'ueste as ciudatz de Medinaceli, Soria, Calagorra, Arnedo, Alfaro e Tudela; y enta l'este Balbastro, Monzón, Fraga e Leida. Mundir I luitó principalment cuentra Sancho Garcés III de Navarra. Iste zaguer s'alió con o gubernador de Leida, Sulaymán ben Hud al-Musta'in, d'o clan d'os Banu Hud, qui se rebeló muitas vegadas cuentra Mundir I. Ta apercazar a o rei navarro por a retaguardia, o rei zaragozán obtenió l'alianza d'o rei de Castiella. Luitó tamién cuentra os Banu Razín, qui menaban a Taifa d'Albarrazín, que correponde a l'actual Provincia de Teruel con Albarrazín, Teruel e Mont Albán.